CELEX: 62012TN0021
Language: el
Date: 2012-01-17 00:00:00
Title: Υπόθεση T-21/12: Προσφυγή της 17ης Ιανουαρίου 2012 — Alfacam κ.λπ. κατά Κοινοβουλίου

24.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/27
            
         Προσφυγή της 17ης Ιανουαρίου 2012 — Alfacam κ.λπ. κατά Κοινοβουλίου
   (Υπόθεση T-21/12)
   2012/C 89/45
   Γλώσσα διαδικασίας: η γαλλική
   
      Διάδικοι
   
   
      Προσφεύγουσες: Alfacam (Lint, Βέλγιο)· Via Storia (Schiltigheim, Γαλλία)· DB Video Productions (Aartselaar, Βέλγιο)· IEC (Rennes, Γαλλία)· και European Broadcast Partners (EUBROPA) (Aartselaar) (εκπρόσωπος: B. Pierart, δικηγόρος)
   
      Καθού: Ευρωπαϊκό Κοινοβούλιο
   
      Αιτήματα των προσφευγoυσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει την από 18 Νοεμβρίου 2011 απόφαση του Ευρωπαϊκού Κοινοβουλίου που αναθέτει στην ανώνυμη εταιρία βελγικού δικαίου WATCH TV S.A. το αντικείμενο της συμβάσεως EP/DGCOMM/AV/11/11 παρτίδα 1 Υπηρεσίες βίντεο, ραδιοφώνου και πολυμέσων — Υπηρεσίες που παρέχονται στο Ευρωπαϊκό Κοινοβούλιο στις Βρυξέλλες·
            
         
               —
            
            
               κατά συνέπεια, να ακυρώσει την απόφαση του Ευρωπαϊκού Κοινοβουλίου να μην επιλέξει την προσφορά που υπέβαλαν οι τέσσερις πρώτες από τις προσφεύγουσες στο πλαίσιο της κοινοπραξίας EUROPEAN BROACAST PARTNERS, η οποία προσφορά κατετάγη δεύτερη στο πλαίσιο της συμβάσεως EP/DGCOMM/AV/11/11 παρτίδα 1 Υπηρεσίες βίντεο, ραδιοφώνου και πολυμέσων — Υπηρεσίες που παρέχονται στο Ευρωπαϊκό Κοινοβούλιο στις Βρυξέλλες·
            
         
               —
            
            
               να καταδικάσει το Ευρωπαϊκό Κοινοβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, οι προσφεύγουσες προβάλλουν ένα μοναδικό λόγο ακυρώσεως που αντλείται από παράβαση του άρθρου 94 του δημοσιονομικού κανονισμού (1), κατά το μέτρο που η προσφορά του επιλεγέντος διαγωνιζομένου περιέχει ψευδείς δηλώσεις, οπότε ο διαγωνιζόμενος αυτός έπρεπε να είχε αποκλεισθεί από την ανάθεση της συμβάσεως.
   
      (1)  Κανονισμός (ΕΚ, Ευρατόμ) 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 248, σ. 1).